Emile Gilliard - Wikipedia

# Emile Gilliard

### Èn årtike di Wikipedia.

e 1970

Emile Gilliard a skepyî a Malonne li 12 d' avri 1928. C' est on scrijheu et rcwereu sol walon.

I cmince foirt matén a-z eplaidî des ramexhnêyes di powinmes, inte di zeles: "Chimagrawes" (1955), «Påters po tote ene sôre di djins» (1959), «Veas d' måss» (1961), «Rukes di tere» (1966), «Li dierinne såjhon» (1976); «Silicose valley» (1989) «Vicaedje» (1992).

Ci n' est k' so l' tård k' i s' asprouve al prôze, dins ene airance classike so l' vicaedje dins les ptits viyaedjes walons «Rodjimont, paskeyes di todi» (1992).

Dins «On vî fizik eruni» (1997), i passe foû payis (e Tchekeye) u dins on monde des grandès veyes sins no. Po dire li veur, Emile Gilliard aveut ddja fwait ene saye di rmete e walon ene sipoûle ki s' passe foû d' Walonreye (dins l' Nonne di France), cwand i scrijha «So les tienes», on ratournaedje di «Collines» da Jean Gionno. Sifwaitmint dins «Del Ruwane å Bwès Djilet» (2000), «Des djins a pårt» (2001) eyet «Les djoûs racourtixhnut» (2002).

A rascodou li Pris del Cominålté Walonreye-Brussele e 1995.

Come ricwereu, Emile Gilliard - Mile Djiyåd sapinse k' on åreut yeu dit e walon - a vudî, en on live sol codjowaedje di 5000 viebes e walon do Mitan: «Conjugaison et lexique de 5000 verbes wallons» (2000).

Di s' mestî, il a stî mwintès anêyes bibliotekî a Mont. Asteure, i s' a rtiré a Lidje.Il est rprins dins l' antolodjeye Fleurs diyalectåles et dins l' Antolodjeye Scrire.

## [candjî] Corwaitaedje des scrîts da Emile Gilliard

e 2003

Li lingaedje da Emile Gilliard est foirt ritche et, sapinse Tiri Dumont, i screye e lidjwès avou l' accint d' Moustî, inte Nameur e Tchålerwè.

Emile Gilliard est on scrijheu ttossu bén di proze ki di powezeye, k' a stî primé sacwants côps. Dispu lontins Relî Namurwès eyet mimbe del Societé d' Lidje (S.L.L.W.), k' il î a stî prezidint eviè 1996.

Li ratournaedje di Collines da Giono replaideye ricoridjeye e 2004, fourit motoit si mwaisse-ouve. C' esteut l' prumî côp k' on voeyeut on tchîf-d'-ouve des belès letes eternåcionåles rimetou e walon. Copurade rilevåve, dabôrd ki li sinne si passe dins ene airance ki n' est nén li cene d' on ptit viyaedje del Walonreye (c' est l' campagne do Nonne del France).

## [candjî] Hårdêyes difoûtrinnes

- Li pådje då Mile Djiyåd
- Bibliografeye e francès sol waibe di l' SLLW
- Tuzaedje (e francès) da Emile Gilliard so l' avni do walon e troejhinme meynaire
- Antolodjeye di ses scrijhaedjes sol waibe SLLW (e Feller)

Prin del pådje «http://wa.wikipedia.org../../../e/m/i/Emile_Gilliard_b34c.html»

Categoreyes: Sicrijheus e walon | Ricwereus sol walon

##### Views

- Årtike
- Copene
- Modêye d' asteure

##### Cweri